Deg uḥic wis sin ara yellin s uzwel tazrawt tasenmettit n wungal n tsekla n tmaziɣt, ula d netta nebḍa-t ɣef krad n yixfawen.Myal ixef ad d-nezwir deg-s s usbadu n tmiḍranin i ɣer ara d- nawi awal, syin ad d- yili deg-s teṣleḍṭ n unnar akken i t-id-nessegza deg tarayt n unadi. Ixef amenzu ad d- yili d awal ɣef snat n tmiḍrani-a tiseklanin: asennulfu, d ufares aseklan i d- yettilin ilmend n tmiḍrant n usizreg, syen ad neɛreḍ ad d- nemmeslay ɣef umaḍal n usizreg n twesit n wungal deg unnar n ufares s tutlayt n tmaziɣt.Ixef wis sin, ad d- nemmeslay ɣef usedger d tnezwit n ufares aseklan akked win yerzan ungal n tsekla taqbaylit. Deg yixef aneggaru n uḥri-a ad neɛreḍ ad d- nemmeslay ɣef umaḍal n usuder aseklan, s yin ad neɛeddi ɣer teṣleḍṭ n unnar anda ad neɛreḍ ad d- nessegzi asuder n tewsit-a akked ṣṣenf n yimeɣri yesɛa ungal n tqbaylit.